புதிய காதற் பாடல்

புதிய காதற் பாடல் வெளிவாசல்பாலன் உன்னுடைய இதயத்தில் ! எதை நிரப்பி வைத்திருக்கிறாய் ! என்று கேட்டாள் அவள். ! பூக்களும் வாசனையுமென்றான் அவன்! கனியும் சுவையும் வேண்டுமென்றாள் அவள்! உன்னுடைய கண்களில் ! எதை நீ வைத்திருக்கிறாய் என்றாள் அவள்! உன் கண்களையும் ! உன்னுடைய ஞாபகங்களையும் என்றான் அவன்! எதிர்காலத்தையும் வசந்தத்தையுமே ! விரும்புகிறேன் என்றாள் அவள்! உன்னுடைய கைகளில்! எதைச் சேமித்திருக்கிறாய் என்று கேட்டாள் அவள்! உன்னையும் உன் அழகையும் என்றான் அவன் ! காலத்தையும் பாதைகளையுமே ! விரும்புகிறேன் என்றாள் அவள் ! உன்னுடைய பயணம் எங்கே என்றாள் அவள்! உன்னிடம், உன் இதயத்திடம் என்றான் அவன்! வெளிகளிலும் பறவைகளிலும்! நானிருக்கிறேன் என்றாள் அவள்.! உன்னுடைய பாடல்கள் யாதாயுள்ளன என்று கேட்டாள் அவள்! உன்பெயராகவும் அதன் இசையாகவும் இருக்கின்றன ! என்றான் அவன்! காற்றின் குரலையும் ! காலத்தின் மொழியையும் விரும்புகின்றேன்! என்றாள் அவள் ! மேலும்! அழும் குழந்தையையும் ! கண்ணீரோடுள்ள தாயையும் ஆதரிக்கிறேன் என்றாள்! உன்னுடைய நிலப்பரப்பெது வென்றாள் அவள்! புல்வெளியும் மலர்த்தோட்டமும் என்றான் அவன்! நீரூறும் சுனையும்! அடர் மரங்களுமே தனது நிலப்பரப்பென்றாள் அவள்.! உனது கனவுகள் எங்கேயென்றாள் அவள்! புல்வெளியில் ! பனித்துளி மீதிலே என்றான் அவன்.! ஆற்றினோரமும் விளையும் வயலும் ! எனது இதயமென்றாள் அவள்! பூக்களை எடுத்துச் சென்ற அவனிடம்! அவள் கொடுத்தாள் ! கை நிறையத்தானியங்கள்.! - வெளிவாசல்பாலன்